શાળાઓ દ્વારા ફી ન લેવા મામલે હાઈકોર્ટમાં થઈ સુનાવણી : કોર્ટે નોડલ અધિકારી નિયુક્ત કરવાનો આપ્યો આદેશ | Vyaapaar Samachar
શાળાઓ દ્વારા ફી ન લેવા મામલે હાઈકોર્ટમાં થઈ સુનાવણી : કોર્ટે નોડલ અધિકારી નિયુક્ત કરવાનો આપ્યો આદેશ
india-news | May 13, 2020, 11:24 AM | updated May 13, 2020, 3:04 PM
નૈનીતાલ : ઉત્તરાખંડ હાઇકોર્ટમાં આજે લોકડાઉન સમયગાળા દરમિયાન ખાનગી અને સરકારી શાળાઓમાં અભ્યાસ કરતા વિદ્યાર્થીઓ પાસેથી ટ્યુશન ફી ન ભરવાના મામલે દાખલ કરેલી પીઆઈએલની સુનાવણી થઈ હતી. કોર્ટે સરકારને આ મામલે વાલીઓની ફરિયાદ નોંધાવવા માટે નોડલ અધિકારીની નિમણૂક કરવા જણાવ્યું.
કોર્ટે રાજ્ય સરકારને પૂછ્યું કે, LKG અને UKG વર્ગોમાં અભ્યાસ કરતા નાના બાળકોને ઓનલાઇન શિક્ષણ કેવી રીતે આપવામાં આવે છે? કેટલા ટકા બાળકો ઓનલાઇન અભ્યાસ કરે છે અને કેટલી શાળાઓ આ સુવિધા આપી રહી છે? કોર્ટે રાજ્ય સરકારને શિક્ષણ અધિકારીને નોડલ અધિકારી બનાવાના આદેશ આપ્યા છે જેથી વાલીઓ બળજબરીથી ફીની માંગણી કરી રહેલી શાળાઓ વિરુદ્ધ પોતાની ફરિયાદ નોડલ અધિકારીને નોંધાવી શકે. કોર્ટે આ કેસની આગામી સુનાવણી 2 અઠવાડિયા બાદની તારીખ નક્કી કરી છે.
આ મામલા મુજબ દહેરાદૂનના રહેવાસી આકાશ યાદવે દાખલ કરેલી PILમાં જણાવાયું છે કે, ખાનગી અને સરકારી શાળાઓમાં સ્થિતિ સામાન્ય થયા બાદ જ વાલીઓ પાસેથી પાસેથી ટ્યુશન ફી માંગવા આવે. ઉપરાંત, ટ્યુશન ફીના નામે બીજી કોઈ ફી વસૂલવી ન જોઇએ. PILમાં વધુમાં જણાવાયું છે કે, આગામી સત્રમાં ફીમાં પણ કોઈપણ પ્રકારનો વધારો થવો જોઇએ નહીં. અરજદાર એમ જણાવ્યું કે, ધોરણ-5 સુધીના બાળકો પાસેથી કોઈપણ પ્રકારની ફી લેવી જોઈએ નહીં.
Read More: High Court PIL School Fees Uttarakhand Uttarakhand High Court Lockdown
Web Title: Schools Cannot Take Fee From Students Who Don't Have Access To Online Classes: Uttarakhand High Court